КъБР-м и Iэтащхьэр Къэзан къыщыхъуа насыпыншагъэм хэкIуэдахэм я унагъуэхэм яхуогузавэ
Тэтэрстаным и унафэщI Минниханов Рустамрэ щэкIуэгъуэм и 17-м къехуэха кхъухьлъатэм исахэм я Iыхьлыхэмрэ я благъэхэмрэ зэрахуэгузавэр зэрыт телеграммэ яхуигъэхьащ Къэбэрдей-Балъкъэрым и Iэтащхьэ Къанокъуэ Арсен.
«Къэзан и аэропортым къыщехуэха «Боинг-737» кхъухьлъатэм исахэр зэрыхэкIуэдам теухуа хъыбарыр гущIыхьэ щащыхъуащ Къэбэрдей-Балъкъэрым. Республикэм щыпсэухэри сэри Тэтэрстаным и цIыхубэм дывдонэщхъей, кхъухьлъатэм исахэри абы и экипажри гуузу зэрыхэкIуэдам къыхэкIыу. Си гумрэ си псэмрэ къабгъэдэкIыу щхьэхуэу уэри, уи Iыхьлыхэмрэ уи благъэхэмри сыфхуогузавэ а гузэвэгъуэм уи къуэ Ирек зэрыхэкIуэдам къыхэкIыу», — итщ телеграммэм.
КъБР-м и Iэтащхьэмрэ
Правительствэмрэ я пресс-IуэхущIапIэ.
